Ravenholm

Ravenholm er en fiktiv by i førstepersonsskytespillet Half-Life 2.

Bakgrunn 
Opprinnelig var Ravenholm en alminnelig, liten by, helt til byen ble infisert av Headcrabs, noe som trolig skjedde under eller kort etter Seven Hour War. Headcrabene formerte seg raskt og omgjorde mange av innbyggerne i Ravenholm til Zombier ved å sette seg på hodene deres. Ravenholm ble raskt utryddet for mennesker (med unntak av Father Grigori) og kun bebodd av forskjellige typer Headcrabs og Zombier.

Half-Life 2 
Gordon Freeman blir tvunget til å kjempe seg gjennom Ravenholm etter et Combine-angrep på forskningsinstituttet Black Mesa. Alle andre mulige veier blir sperret og Freeman står igjen og må ta omveien gjennom Ravenholm for å komme seg videre. I Ravenholm blir han introdusert for nye typer Headcrabs, og dermed nye typer Zombier; Fast Headcrab/Zombie og Poison Headcrab/Zombie. I Ravenholm møter han også Father Grigori, det eneste overlevende mennesket i Ravenholm.

Utseende 
Ravenholm kan sies å være en typisk spøkelsesby. Himmelen er mørk, hus er delvis ødelagte og hvor som helst ligger det lik og Zombier. Blant Half-Life-fans blir byen ofte kalt Resident Half-Life fordi byen deler samme atmosfære som i spill i Resident Evil-serien.

Referanser 

Half-Life
Fiktive steder i videospill
Videospillnivåer

en:Locations of Half-Life#Ravenholm
fr:Lieux dans Half-Life
pl:Lista lokacji ze świata Half-Life#Ravenholm
ru:Локации в играх серии Half-Life#Рейвенхолм
fi:Half-Life-universumin paikat#Ravenholm
sv:Half-Life 2#Platser